# aaaanman

Толстова

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Афанасьев Алексей Андриянович

Книга: Çунатлă çамрăклăх

Стихотворение: Ан ман, пионер!

Çӳлте-çӳлте,

Пĕр-ик тĕлте,

Куратăп шурă пĕлĕте:

Пĕри – тĕве, тепри – путек –

Тăраççĕ хытнă кăпăк пек.

Анкартинче шавла-шавла

Эпир вылятпăр вăрçăлла.

Ваçук – Чапай,

Ванюк – салтак,

Урапаран тăватпăр танк.

Лаша утланнисем – хĕçпе

Çӳреççĕ шавлă, сиккипе.

Пуç тăрринче вĕсен хупах,

Будённăй çĕлĕкĕ майлах.

Çав вăхăтра йĕтем енчен

Атте пире чĕнет иккен.

Кĕç çуйхашу лăпланчĕ те,

Мăн сассипе калать атте:

– Эсир вылятăр вăрçăлла.

Вăййи вăл лайăх япала...

Анчах пĕлет-и-ха Ваçук –

Кунта кĕрленĕ çапăçу. –

Тăпраллă шĕвĕр япала

Атте кăларчĕ пахчаран:

– Хăйăрпала тасатмалла.

Ан лартăр ун çине тусан.

Чăн-чăн винтовка штыкĕ çак.

Унпа çӳренĕ-çке салтак!

Тасатрăмăр эпир штыка.

Вăл пулчĕ çивĕч, йăлтăркка!

Илсе çитертĕмĕр шкула,

Вара шутларăмăр çапла:

Ваттисенчен ыйта-ыйта

Çав çапăçу çинчен пĕлер

Вут-хĕмлĕ иртнĕ вăхăта

Ан мантăр çамрăк пионер!

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.